**SA Läänemaa ja EELK Lääne Praostkonna koostöökogu koosoleku protokoll 2022/2**

21.04.2022

Algus kell 10:00, lõpp kell 11:30

**Juhatas ja protokollis :** Irene Väli

**Võtsid osa:** Tiit Salumäe, Kaido Saak, Küllike Valk, Leevi Reinaru, Kari Tynkkynen, Irene Väli, Varje Paaliste, Andres Välli, Indrek Tohter, Illimar Toomet

**Päevakord:**

**1. Sündmused aprill - september
2. Info ja jooksvad küsimused**

Arutlusel olnud teemad:

1. Sündmused aprill – september (lühikokkuvõte)

Küllike Valk: jagas infot jooksvate tegevuste kohta. 7. mail tulevad „Teeme ära“ raames talgud. Käimas on leerikursused. Martnas on 23. aprillil Jüripäeva kevadlaat. Tulemas on kogukonna köök-kohvik. 23. juulil toimub Ridalas praostkonna laulupäev ja maakonna pensionäride üritus. Suvel on plaanis teha ka lastele laagreid.

Andres Välli: jagas infot jooksvate tegevuste kohta, liigutakse edasi oma kalenderplaani alusel. 22. aprilli koosolekul tuleb arutlusele Maakaitsepäeva planeerimine Haapsalus. Peale Jaanipäeva kuni augusti lõpuni on puhkuste periood. Lisandunud on üle 40 avalduse Kaitseliitu astumiseks.

Tiit Salumäe: kalender on üsna täis ja uusi üritusi tuleb juurde. 23. aprillil toimub Heino Noor 100 mälestuskonverents Läänemaa Ühisgümnaasiumi aulas. Tulnud on uus info: 29. aprillil kell 17 toimub Haapsalu muinsuskaitseala kaitsekorra koostamise avakoosolek. Suvi saab olema väga tihe, on palju kontserte, üritusi. 28. mail tuleb delegatsioon. Ukrainlaste ülestõusmispühad on 24. aprillil. 21. mail on Muuseumiöö, selle ettevalmistused käivad. Toomkirik ja Jaani kirik on igal juhul avatud.

Leevi Reinaru: jagas infot eestlaste teenimisest väljaspool Eestit. On osaletud ukrainlaste abistamise tegevustes. Leader projektist saadi toetus kiriku maaküttele ümberehituseks. On alanud õpetaja vahetus, juhtimine läheb üle. Noarootsis toimuvad 9.-10. juulini Noarootsi päevad. Valmistutakse Teeliste kiriku projektiks ning toimuvad muud jooksvad tegevused.

Kari Tynkkynen: 29. mail toimub Rudolf Tobiase 149. aastapäeva tähistamine. 23. juunil kell 21.00 üritus Kullamaal.

Indrek Tohter: edastas kõigile tänusõnad hea koostöö eest. Jagas infot jooksvate tegevuste kohta, tegutsetakse tegevuskava alusel. Palve on jagada infot, kui märgatakse lähisuhte vägivalda ning hoiduda petuskeemide eest. 9. maiga seoses on maakonnas tõenäoliselt rahulik.

Kaido Saak: suvi saab olema aktiivne ja kiire aeg. Paljudes kohtades on kontserdid, kogudustes tähistatakse nimepäevi (Vormsis on näiteks Olavipäev 29.07 jne). Lihulas tulevad muusikapäevad 10.-12. juulini.

Illimar Toomet: jagas infot jooksvate tegevuste kohta. Kirbla koguduses on käimas kellade hankimine.

Varje Paaliste: jagas infot jooksvate tegevuste kohta, s.h. toiduohutuse kohta. 14. juunil on Ristil toimumas leinapäev. Arutati Ukrainast tulnud sõjapõgenike teemal ning neile pakutavaid tegevusi ja võimalusi. Toimumas on keelekursused. 6. mail on ilmumas valla leht.

**Otsustati**: võtta informatsioon teadmiseks.

2. Info ja jooksvad küsimused

SA Läänemaa juhataja Irene Väli jagas infot sihtasutuse tegevuste kohta (Aasta Ema valimine, Euroopa Päeva ürituse toimumine, Eesti Raudtee algatas Turba-Risti raudteelõigu ehitamise hanke, toimub Läänemaa arengustrateegia uuendamine, sest uus EL planeerimisperiood on alanud ja vajame maakonnale tõhusat arendustegevuse alusdokumenti, koostamisel on energia- ja kliimakava ja terviseprofiil jms) ja andis ülevaate tulevatest üritustest. 7. mail on toimumas šokolaadifestival, 28. mail on korraldamisel maakonna tantsupidu, täpne info selle kohta tuleb jooksvalt. Palve on edastada ürituste ja sündmuste kohta meile infot aadressil info@laanemaa.ee, samuti on nüüd võimalik ise oma sündmusi sisestada [www.visithaapsalu.com](http://www.visithaapsalu.com) lehele.

Jätkus arutelu ja infovahetus Ukrainast tulnud sõjapõgenikega seonduvatel teemadel.

Järgmine koostöökogu koosolek toimub 14. septembril kell 10:00.

Koosoleku juhataja ja protokollija

Irene Väli
(allkirjastatud digitaalselt)